Xbox 360
Xbox 360 on Microsoftin valmistama ja alun perin 2005 julkaisema pelikonsoli. Konsoliin integroidun Xbox Live -palvelun avulla voidaan pelata verkossa ja ladata Games On Demand/Arcade-pelejä, pelidemoja, trailereita, televisio-ohjelmia ja elokuvia. Xbox 360 on Xboxin seuraaja ja Xbox Onen edeltäjä. Se kilpaili Sonyn PlayStation 3:n ja Nintendon Wiin kanssa seitsemännen sukupolven pelikonsolimarkkinoilla.
3DO Interactive Multiplayer
3DO Interactive Multiplayer (lyhennetty "3DO") oli The 3DO Companyn suunnittelema pelikonsoli. Konsoli ei menestynyt johtuen sen hinnasta (alkuperäisellä mallilla 699 dollaria), vähäisestä pelitarjonnasta ja kilpailijoiden tulossa olleista pelikonsoleista. 3DO:ta ehdittiin silti valmistaa eri versioita.